cometadata/datacite-titles-descriptions-related-identifiers huggingface dataset:
DOI: 10.14457/cu.the.2007.1955
title: การปรับปรุงขั้นตอนวิธีแบ่งส่วนรอบเมดอยด์

description: การวิเคราะห์การเกาะกลุ่มเป็นหนึ่งในหลักการทำเหมืองข้อมูล ซึ่งผู้วิจัยใช้แบ่งกั้นเซตข้อมูลออกเป็นกลุ่มย่อยขนาดเล็ก ในวิทยานิพนธ์นี้ เราสนใจการปรับปรุงเฉพาะขั้นตอนวิธีการเกาะกลุ่มที่เรียกว่า การแบ่งกั้นรอบเมดอยด์ (PAM) ขั้นตอนวิธีแพมค้นหาตัวแทนของแต่ละกลุ่มที่เรียก เมดอยด์ ซึ่งใช้คำนวณระยะทางรวมที่น้อยที่สุดจากเมดอยด์ไปยังจุดข้อมูลในกลุ่ม ในแต่ละรอบ วิธีแพมเลือกคู่สลับที่ดีที่สุดระหว่างเมดอยด์กับจุดข้อมูล โดยเปรียบเทียบระยะระหว่างทุกคู่ของการสลับ ทำให้ขั้นตอนวิธีแพมใช้เวลาประมวลผลนานต่อหนึ่งรอบการคำนวณ เราเสนอแนะการปรับปรุงขั้นตอนวิธีแพมผ่านขั้นตอนวิธี 4 แบบ ขั้นตอนวิธีแรกลดเวลาที่ใช้ในการเลือกคู่สลับที่ดีที่สุด โดยยอมรับคู่สลับคู่แรกที่ทำให้ผลรวมของระยะทางทั้งหมดดีขึ้น อย่างไรก็ดีวิธีการดังกล่าวทำให้จำนวนรอบของการประมวลผลมาก จึงทำให้ขั้นตอนวิธีแรกประมวลผลช้ากว่าขั้นตอนวิธีแพม ขั้นตอนวิธีที่สองปรับปรุงจากขั้นตอนวิธีแรกโดยการจัดเรียงคู่ของการสลับที่เหมาะสมก่อนการวนซ้ำ โดยเรียงลำดับเมดอยด์จาก 4 กลยุทธ์ วิธีการดังกล่าวเพิ่มประสิทธิภาพในการทำงานเพียงเล็กน้อย เพราะเมดอยด์ที่เหมาะสมยังไม่ถูกพบในตอนต้นของการทำงาน ขั้นตอนวิธีที่สามปรับปรุงจากขั้นตอนวิธีที่สองโดยเลือกคู่สลับคู่แรกที่ดีที่สุดก่อน แล้วจึงใช้วิธีปรับปรุงการวนซ้ำของรอบที่เหลือ วิธีการนี้ใช้ได้ดี อย่างไรก็ตามผลรวมของเวลาที่ใช้ในการประมวลผล ยังคงช้ากว่าขั้นตอนวิธีแพม ดังนั้นเราเสนอขั้นตอนวิธีสุดท้ายซึ่งปรับปรุงมาจากขั้นตอนวิธีที่สาม โดยพิจารณาการเลือกคู่สลับในกลุ่มก่อน หลังจากในรอบแรกผ่านไป วิธีดังกล่าวแสดงเวลาประมวลผลที่ดีที่สุดในขั้นตอนวิธีทั้งหมดรวมทั้งแพม ในการทดลองของเรากับข้อมูลที่จำลองมาจาก 2-20 มิติ ค่าเฉลี่ยของเวลาที่ใช้ในการประมวลผล 100 ตัวอย่างแสดงเวลาที่ดีกว่าในกลุ่มของขั้นตอนวิธีเหล่านี้ นอกจากนี้ สำหรับจำนวนจุดข้อมูลที่คงที่ มิติที่มากขึ้นนำไปสู่การใช้เวลาในการประมวลผลที่ลดลง
DOI: 10.14457/cu.the.2007.1956
title: แนวทางการปรับปรุงการใช้ประโยชน์ที่โล่งว่างในชุมชนกรุงรัตนโกสินทร์

description: วิทยานิพนธ์ฉบับนี้มีวัตถุประสงค์เพื่อ 1) ศึกษาวิวัฒนาการการใช้ที่ดินเพื่อวิเคราะห์ความสัมพันธ์ระหว่างที่โล่งว่างกับการใช้ที่ดินที่เกี่ยวเนื่อง 2) วิเคราะห์การกระจายตัว และประเภทของที่โล่งว่าง 3) วิเคราะห์กิจกรรมกับพฤติกรรมการใช้ประโยชน์ที่โล่งว่างที่เกิดขึ้นในปัจจุบัน 4) วิเคราะห์ศักยภาพและปัญหาการใช้ประโยชน์ที่โล่งว่าง และ 5) เสนอแนะแนวทางการปรับปรุงการใช้ประโยชน์ที่โล่งว่างในชุมชนกรณีศึกษาในกรุงรัตนโกสินทร์ ผลการศึกษาสรุปได้ว่า ชุมชนกรุงรัตนโกสินทร์ตั้งแต่สมัยรัชกาลที่ 1 ถึงสมัยรัชกาลปัจจุบันมีวิวัฒนาการจากชุมชนเกษตรที่มีความเบาบางของบ้านเมือง มาเป็นชุมชนเมืองที่มีความแออัดเกิดที่โล่งว่างในรูปแบบใหม่ ทั้งที่เป็นสวนสาธารณะ ลานโล่ง และถนน ทำให้ที่โล่งว่างที่เคยมีอยู่อย่างมากมายถูกแทนที่ด้วยอาคาร ระบบศูนย์กลางชุมชนจากที่เคยเป็นวัดเริ่มลดบทบาทลง ตลาดเปลี่ยนแปลงรูปแบบใหม่ ที่โล่งว่างที่เคยมีคุณค่าถูกบดบังด้วยตึกรามบ้านช่องที่มีสภาพเสื่อมโทรม โดยจากการศึกษาพบว่า ที่โล่งว่างภายในชุมชนส่วนใหญ่เป็นทางสัญจร ไม่ว่าจะเป็น ชุมชนท่าเตียนซึ่งเป็นชุมชนขนาดเล็ก ชุมชนหลังวัดราชนัดดาซึ่งเป็นชุมชนขนาดกลาง และชุมชนตรอกเขียนนิวาสน์-ตรอกไก่แจ้ซึ่งเป็นชุมชนขนาดใหญ่ มีกิจกรรมการใช้ประโยชน์เป็นกิจกรรมจำเป็นเกือบทั้งหมดคือ ใช้เป็นทางสัญจร เป็นพื้นที่ค้าขาย เป็นทางเดินผ่าน ยกเว้นชุมชนแพร่งภูธรซึ่งเป็นชุมชนขนาดเล็กมาก ที่มีลานโล่งกลางชุมชนจึงมีกิจกรรมการใช้ประโยชน์เป็นกิจกรรมพักผ่อน และกิจกรรมทางสังคมมากกว่าชุมชนอื่นๆ ส่วนที่โล่งว่างภายนอกชุมชนเป็นที่โล่งว่างเพื่อการพักผ่อนเป็นหลัก สรุปได้ว่าที่โล่งว่างภายในชุมชนส่วนใหญ่มีสถานการณ์การใช้ประโยชน์ต่ำ เนื่องจากลักษณะของที่โล่งว่างเป็นทางสัญจรที่มีการใช้ประโยชน์เพื่อกิจกรรมจำเป็น ขาดความหลากหลายทั้งกลุ่มผู้ใช้ เวลาและกิจกรรม อีกทั้งอาคารและสถานที่สำคัญที่แสดงถึงคุณค่าและเอกลักษณ์ของที่โล่งว่างมีสภาพเสื่อมโทรม นอกจากนี้ยังมีลักษณะทางกายภาพที่ไม่เหมาะสมต่อการเกิดกิจกรรมพักผ่อน และกิจกรรมทางสังคม ส่วนที่โล่งว่างบริเวณโดยรอบชุมชนส่วนใหญ่มีสถานการณ์การใช้ประโยชน์ค่อนข้างสูง แต่ยังขาดการเชื่อมโยงระหว่างที่โล่งว่างภายในและบริเวณโดยรอบชุมชน ส่วนปัญหาการใช้ประโยชน์ที่โล่งว่างพบว่า ส่วนใหญ่เป็นปัญหาที่เกิดจากลักษณะทางกายภาพของที่โล่งว่าง ซึ่งเป็นผลต่อเนื่องที่ทำให้พบปัญหาที่เกิดจากลักษณะกิจกรรมและพฤติกรรมตามมา ข้อเสนอแนะแนวทางการปรับปรุงการใช้ประโยชน์ที่โล่งว่างในชุมชน กรณีศึกษาในกรุงรัตนโกสินทร์ประกอบด้วย การปรับปรุงที่โล่งว่างภายในชุมชนให้มีความเหมาะสมทำให้เกิดการปฏิสัมพันธ์ของผู้คน การมีลำดับการใช้สอยที่โล่งว่าง วางแผนปรับปรุงที่โล่งว่างให้มีความเชื่อมโยงระหว่างที่โล่งว่างภายในชุมชนกับที่โล่งว่างบริเวณโดยรอบชุมชน ปรับปรุงที่โล่งว่างให้มีคุณค่าและเอกลักษณ์ของสถานที่ และปรับปรุงการใช้ประโยชน์ที่โล่งว่างที่เกิดขึ้นในแต่ละชุมชนและปรับปรุงลักษณะทางกายภาพ ที่จะเอื้อให้เกิดลักษณะกิจกรรมและพฤติกรรมการใช้ประโยชน์ที่โล่งว่างที่เหมาะสม
DOI: 10.14457/cu.the.2007.1957
title: การศึกษาการจัดกิจกรรมตามแนวคิดการประมวลข้อมูลการรับความรู้สึกในโรงเรียนอนุบาล กรุงเทพมหานคร

description: ศึกษาการจัดกิจกรรมตามแนวคิดการประมวลข้อมูลการรับความรู้สึกในโรงเรียนอนุบาล ในกรุงเทพมหานคร ด้านความรู้ความเข้าใจ และการดำเนินการจัดกิจกรรม กลุ่มตัวอย่าง คือผู้บริหารโรงเรียนจำนวน 5 คน ครูประจำชั้นอนุบาล 1, 2 และ 3 จำนวน 71 คน และผู้ปกครองของนักเรียนอนุบาลจำนวน 270 คน จาก โรงเรียนรุ่งตะวัน โรงเรียนแสงตาวัน โรงเรียนจิตเมตตา โรงเรียนจันทราเวช โรงเรียนแก้วมณี ซึ่งเป็นโรงเรียนอนุบาลเอกชน ที่มีการเรียนร่วมระหว่างเด็กปกติและเด็กพิเศษ และมีการจัดกิจกรรมตามแนวคิดการประมวลข้อมูลการรับความรู้สึกในปีการศึกษา 2550 เก็บรวบรวมข้อมูลโดยใช้แบบสอบถาม และแบบสังเกตการจัดกิจกรรมตามแนวคิดการประมวลข้อมูลการรับความรู้สึก วิเคราะห์ข้อมูลโดยใช้ค่าความถี่และค่าร้อยละพบว่า 1. ด้านความรู้ความเข้าใจ จากการวิจัยพบว่าผู้บริหารและครูส่วนใหญ่ มีความรู้ความเข้าใจเกี่ยวกับการจัดกิจกรรมตามแนวคิดการประมวลข้อมูลการรับความรู้สึก ผู้ปกครองส่วนใหญ่ไม่มีความรู้ความเข้าใจ ผู้บริหารและครูส่วนใหญ่ใช้วิธีการอบรมและศึกษาดูงานให้เกิดความรู้และความเข้าใจ ขณะที่ผู้ปกครองส่วนใหญ่ใช้วิธีการอบรม พูดคุยกับครู ค้นคว้าข้อมูลทางอินเตอร์เน็ต และอ่านหนังสือพัฒนาการเด็ก ผู้บริหาร ครู และผู้ปกครอง สามารถระบุพฤติกรรมเด็กที่ควรได้รับการกระตุ้นด้วยกิจกรรมการประมวลข้อมูลการรับความรู้สึก ครูส่วนใหญ่ประเมินเด็กเป็นรายบุคคลด้วยวิธีการสังเกต พฤติกรรม และบันทึกลงในสมุดบันทึกพฤติกรรม 2. ด้านการดำเนินการจัดกิจกรรมตามแนวคิดการประมวลข้อมูลการรับความรู้สึก ผู้บริหารและครูกำหนดเป้าหมายของการจัดกิจกรรมตามแนวคิดการประมวลข้อมูลการรับความรู้สึกไว้ในหลักสูตร และแผนการสอนเป็นส่วนใหญ่ ผู้บริหารและครูให้ความรู้ความเข้าใจกับผู้ปกครองโดยการจัดอบรม จัดป้ายนิเทศบริเวณโรงเรียนพูดคุยกับผู้ปกครองเกี่ยวกับพฤติกรรมและวิธีการปรับพฤติกรรม ผู้บริหารส่วนใหญ่มอบหมายให้ครูเป็นผู้จัดกิจกรรม ตามแนวคิดการประมวลข้อมูลการรับความรู้สึก โดยที่ครูจะประสานงานครูการศึกษาพิเศษในเรื่องการจัดกิจกรรม ผู้บริหารส่วนใหญ่ติดตามงานจากการนิเทศการสอนและการพูดคุยอย่างไม่เป็นทางการ ครูส่วนใหญ่กำหนดวัตถุประสงค์ในการจัดกิจกรรมตามแนวคิดการประมวลข้อมูลการรับความรู้สึกเพื่อส่งเสริมพัฒนาเด็ก โดยเน้นร่างกายและการเคลื่อนไหวเป็นส่วนใหญ่ ลักษณะกิจกรรมที่ครูจัดมี 2 แบบ คือ แบบกลุ่มใหญ่ และแบบรายบุคคล เพื่อทดสอบประสาทสัมผัสการรับรู้และการปรับตัวต่อสถานการณ์ ครูส่วนใหญ่จัดกิจกรรมที่สนามเด็กเล่น และทางเดิน โดยเน้นเรื่องความปลอดภัย สื่อวัสดุที่ครูส่วนใหญ่ใช้คือเครื่องเล่น ของเล่น ที่เหมาะให้เด็กได้ลงมือทำด้วยตนเอง ครูส่วนใหญ่ประเมินเด็กเป็นรายบุคคลด้วยวิธีการสังเกตพฤติกรรมและบันทึกลงในสมุดบันทึกพฤติกรรม
DOI: 10.14457/cu.the.2007.1958
title: ปัจจัยที่มีผลต่อความพึงพอใจของนักท่องเที่ยวที่มีต่อตลาดหนองมน จังหวัดชลบุรี

description: ศึกษาระดับความพึงพอใจของนักท่องเที่ยวที่มีต่อตลาดหนองมน และปัจจัยที่มีผลต่อความพึงพอใจของนักท่องเที่ยวที่มีต่อตลาดหนองมน และเพื่อเสนอแนวทางในการพัฒนาตลาดหนองมนให้มีความเหมาะสม เพื่อให้เกิดความพึงพอใจแก่นักท่องเที่ยว รวมถึงศึกษาว่าทำไมนักท่องเที่ยวจึงเดินทางมาเที่ยวตลาดหนองมนลดลง วิธีการศึกษาเป็นการศึกษาทั้งในเชิงคุณภาพและเชิงปริมาณ โดยเก็บรวบรวมข้อมูลจากการสัมภาษณ์ด้วยแบบสอบถามกับกลุ่มตัวอย่าง 376 ราย ซึ่งเป็นกลุ่มของนักท่องเที่ยวและสัมภาษณ์เชิงลึกประกอบด้วยเจ้าของตลาดหนองมน ผู้ประกอบการร้านค้า หัวหน้ากองวิชาการและแผนงานเทศบาล เจ้าหน้าที่ตำรวจและนักท่องเที่ยว ผลการศึกษามีดังนี้ จากการศึกษาพบว่า ตลาดหนองมนมีมานานแล้ว เป็นตลาดที่ซื้อขายแลกเปลี่ยนกันเองภายในชุมชน เมื่อตลาดได้รับการพัฒนามีถนนตัดผ่านตลาดหนองมนจึงเป็นตลาดที่ให้บริการกับนักท่องเที่ยวนอกชุมชนและจังหวัดอื่นด้วย ตลาดหนองมนเจริญสุดขีดและเป็นตลาดที่ได้มาตรฐาน สมัยที่พลเอกชาติชาย ชุณหะวัณเป็นนายกรัฐมนตรี เนื่องจากในช่วงนั้นระบบเศรษฐกิจภายในประเทศดี มีการขยายตัวอย่างต่อเนื่อง ต่อมาในช่วงปี พ.ศ. 2540 ตลาดหนองมนอยู่ในช่วงซบเซาเนื่องจากประเทศประสบกับปัญหาวิกฤตเศรษฐกิจ ต่อมาในปีพ.ศ. 2546 จนถึงปัจจุบัน สภาพการท่องเที่ยวอยู่ในระดับชะลอตัว โดยมีแนวโน้มลดลง ผลการวิจัยเชิงปริมาณพบว่า นักท่องเที่ยวมีความพึงพอใจในระดับมากในด้านความหลากหลายของสินค้า เนื่องจากตลาดหนองมนมีสินค้าให้เลือกซื้อเลือกชมหลายชนิดและหลายร้าน ทำให้นักท่องเที่ยวได้เลือกได้เปรียบเทียบสินค้าและราคารวมถึงคุณภาพและปริมาณของสินค้านั้นๆ ผลการวิเคราะห์ตารางไขว้พบว่า ตัวแปรที่มีผลต่อความพึงพอใจของนักท่องเที่ยวที่มีต่อตลาดหนองมน อย่างมีนัยสำคัญทางสถิติที่ระดับ 0.05 ได้แก่ ระยะเวลาในการเดินทาง ผลการวิจัยเชิงคุณภาพพบว่า ปัจจัยด้านการเดินทาง ได้แก่ ผู้ร่วมเดินทางและพาหนะที่ใช้ในการเดินทางมีความสำคัญต่อการก่อให้เกิดความพึงพอใจ ถ้าผู้ร่วมเดินทางไปเที่ยวเป็นคนรู้จักกันและมีจุดประสงค์ในการเดินทางเหมือนกัน ทำให้เดินทางท่องเที่ยวสนุกไม่เกิดความเบื่อหน่ายและเป็นกันเอง พาหนะที่ใช้ในการเดินทางก็เช่นเดียวกันเป็นช่องทางหนึ่ง ที่สามารถทำให้นักท่องเที่ยวเกิดความพึงพอใจและอยากที่จะเดินทางท่องเที่ยว เนื่องจากเป็นสิ่งหนึ่งที่ทำให้เกิดความสะดวกสบาย
DOI: 10.14457/cu.the.2007.1959
title: การลดของเสียจากกระบวนการรีดขึ้นรูปเย็นในอุตสาหกรรมท่อสเตนเลส เกรด 304

description: วิเคราะห์และลดของเสียของกระบวนการรีดขึ้นรูปเย็นในอุตสาหกรรมท่อสเตนเลส เกรด 304L โดยอาศัยการดำเนินงานตามแบบอย่างของซิกซ์ซิกม่า คือ แบ่งเป็นเฟสต่างๆ 5 เฟสด้วยกัน ในการวิเคราะห์จะใช้หลักการของการออกแบบการทดลอง (Design and analysis of experiment: D.O.E.) มาใช้วิเคราะห์และลดของเสียของโรงงานตัวอย่าง จากการศึกษาระบบการผลิตตลอดจนจนศึกษาและรวบรวมข้อมูลของเสียเพื่อวิเคราะห์ พบว่าของเสียส่วนใหญ่เกิดจากกระบวนการเชื่อมหลังจากที่ท่อเหล็กผ่านการรีดขึ้นรูปด้วยลูกรีดมาแล้ว ซึ่งของเสียส่วนมากที่เกิดจากกระบวนการนี้คือ การเชื่อมแล้วท่อเกิดการทะลุ หรือรอยเชื่อมทะลุเป็นแนวยาว ทำให้ไม่ผ่านมาตรฐานที่กำหนดไม่สามารถนำไปแก้ไขได้ ถัดมาเป็นของเสียที่เกิดจากกระบวนการรีดขึ้นรูปเย็น คือเกิดรอยนูนบริเวณรอยต่อชน และท่อไม่กลมไม่ตรงตามมาตรฐาน งานวิจัยนี้จึงเริ่มจากการศึกษากระบวนการผลิตท่อสเตนเลส ตั้งแต่วิตถุดิบที่เป็นเหล็กแผ่นม้วน (Coil) จากนั้นจึงนำเข้าสู้ขั้นตอนของการรีดเย็นด้วยลูกรีดเพื่อให้ได้ความกลมและขนาดตามที่ต้องการ จากนั้นจึงนำเข้าสู่กระบวนการเชื่อมแบบ Tungsten inert gas: TIG สุดท้ายเป็นกระบวนการขัดเงาด้วยลูกกลึ้งขัดเงา โดยทั้งหมดนี้เป็นกระบวนการกึ่งอัตโนมัติและเป็นแบบต่อเนื่อง จากนั้นจึงวิเคราะห์หาปัญหาด้วยการระดมสมองและอาศัยแผนภาพแสดงเหตุและผล เพื่อค้นหาปัจจัยที่ส่งผลต่อกระบวนการ ใช้เทคนิค F.M.E.A. เข้ามาช่วยในการกรองปัจจัยเบื้องต้น จากนั้นจึงใช้การออกแบบการทดลองเข้ามาวิเคราะห์ผลของปัจจัยที่ส่งผลต่อรอยเชื่อมทะลุ ในส่วนของทางด้านการรีดขึ้นรูปที่เกิดปัญหาท่อที่ผ่านการรีดไม่กลม เกิดรอยนูนบริเวณรอยต่อ ซึ่งจากการระดมสมองและวิเคราะห์ด้วยแผนภาพเหตุและผลพบว่า เกิดจากการเตรียมรอยต่อของการเชื่อมไม่ต่อชนกันสนิทพอดี ซึ่งเกิดจากตั้งระยะการรีดที่ไม่ถูกต้อง จึงอาศัยเทคนิคเข้ามาช่วยในการปรับตั้ง ปัญหารอยเชื่อมทะลุเกิดจากการปรับตั้งปัจจัยที่ใช้ในการเชื่อมไม่เหมาะสม จึงได้ทดลองหาระดับการปรับตั้งใหม่เป็นดังนี้ (1) การปรับกระแสที่ใช้ในการเชื่อมคือ 80 แอมป์แปร์ (2) การปรับระยะเวลาในการเชื่อมคือ 170 วินาทีต่อเส้น (6 เมตร) (3) การปรับระยะในการอาร์คคือ 1 มิลลิเมตร ของเสียทั้งหมดจากกระบวนการเดิมอยู่ที่ประมาณ 8.2% หลังจากที่ปรับปรุงทั้งสองปัญหาดังกล่าวแล้วสามารถลดของเสียลงเหลือ 1.6% สามารถลดต้นทุนลงได้ 108.75 ล้านบาท
DOI: 10.14457/cu.the.2007.1960
title: การยกเลิกบทบัญญัติว่าด้วยการกำหนดสิทธิในที่ดิน ตามประมวลกฎหมายที่ดิน พ.ศ. 2497 โดยประกาศของคณะปฏิวัติ ฉบับที่ 49 (พ.ศ. 2502) กับผลกระทบต่อการถือครองที่ดินในประเทศไทย

description: อธิบายถึงการยกเลิกบทบัญญัติว่าด้วยการกำหนดสิทธิในที่ดินตามประมวลกำหมายที่ดิน พ.ศ. 2497 โดยประกาศของคณะปฏิวัติ ฉบับที่ 49 (พ.ศ. 2502) กับผลกระทบต่อการถือครองที่ดินในประเทศไทย โดยอาศัยการวิเคราะห์ข้อมูลจากเอกสารและทฤษฎีที่เกี่ยวข้อง เพื่อให้เห็นถึงความเปลี่ยนแปลงของการถือครองที่ดิน และระบบกรรมสิทธิ์ในที่ดินของสังคมไทย และทำความเข้าใจว่า การเปลี่ยนแปลงนั้นเกิดจากแรงผลักดันของฝ่ายใด ผลของการเปลี่ยนแปลงได้กระทบต่อการถือครองที่ดินอย่างไร และมีใครได้หรือเสียประโยชน์จากการเปลี่ยนแปลงนั้น จากการศึกษาพบว่า มนุษย์มีความต้องการปัจจัย 4 เพื่อการดำรงชีวิต แต่สิ่งเหล่านี้จักต้องได้รับการผลิต วิถีการผลิตในแต่ละสังคมจะขึ้นอยู่กับนโยบายทางเศรษฐกิจและสังคมของสังคมนั้น และประกอบด้วยพลังการผลิตหรือความสัมพันธ์ระหว่างมนุษย์และธรรมชาติ และความสัมพันธ์ทางการผลิต หรือความสัมพันธ์ระหว่างมนุษย์ด้วยกันในกระบวนการผลิต โดยที่กรรมสิทธิ์เป็นหนึ่งในเงื่อนไขกำหนดความสัมพันธ์ดังกล่าว และมีส่วนทำให้เกิดการแบ่งชนชั้นในสังคมออกเป็น 2 ชนชั้น ได้แก่ ชนชั้นที่มีและชนชั้นที่ไม่มีกรรมสิทธิ์ในปัจจัยการผลิต ดังนั้น ความสัมพันธ์ภายใต้โครงสร้างดังกล่าว จึงเป็นปฏิสัมพันธ์เชิงอำนาจระหว่างชนชั้นที่ตั้งอยู่บนฐานการช่วงชิงผลประโยชน์ และสิทธิในการเข้าถึงปัจจัยการผลิต และมีผลต่อการเปลี่ยนแปลงวิถีการผลิตในสังคมในที่สุด สังคมไทยเป็นสังคมเกษตรกรม ประชากรส่วนใหญ่ทำไร่ทำนาเป็นหลัก การผลิตเป็นไปเพื่อการยังชีพ ก่อนปี พ.ศ. 2475 ประเทศไทยมีระบบการปกครองแบบสมบูรณาญาสิทธิราช กษัตริย์เป็นเจ้าชีวิตและเจ้าของที่ดินทั้งหมด ราษฎรมีเพียงสิทธิอาศัยและทำกินบนที่ดิน ไม่อาจนับเป็นกรรมสิทธิ์ในที่ดินได้ จนมาในปี พ.ศ. 2398 รัฐบาลไทยบรรลุข้อตกลงสนธิสัญญาการค้าเบาว์ริงกับประเทศอังกฤษ อันมีผลให้เกิดการผลิตเพื่อการค้าขึ้น ระบบกรรมสิทธิ์ในที่ดินเริ่มคลี่คลาย เอกชนมีกรรมสิทธิ์ในที่ดินได้ แต่สิทธิดังกล่าวยังกระจุกตัวอยู่ในกลุ่มกษัตริย์ ขุนนาง และพ่อค้าต่างชาติ จนปี พ.ศ. 2475 ประเทศไทยเปลี่ยนแปลงการปกครองไปสู่ระบบประชาธิปไตย และในปี พ.ศ. 2497 รัฐบาลได้ออกประมวลกฎหมายที่ดิน พ.ศ. 2497 ยอมรับกรรมสิทธิ์เอกชนโดยถือให้กรรมสิทธิ์ที่ดินเพื่อเกษตรกรรมไม่เกิน 50 ไร่ เพื่ออุตสาหกรรมไม่เกิน 10 ไร่ เพื่อพาณิชยกรรมไม่เกิน 5 ไร่ และเพื่อที่อยู่อาศัยไม่เกิน 5 ไร่ ซึ่งได้รับการบังคับใช้จนกระทั่งวันที่ 13 มกราคม 2502 ก็ถูกยกเลิกโดยประกาศของคณะปฏิวัติ ฉบับที่ 49 ด้วยเหตุผลว่าการจำกัดสิทธิในที่ดินเป็นการขัดขวางการเจริญเติบโตทางเศรษฐกิจของประเทศ การยกเลิกบทบัญญัติว่าด้วยการกำหนดสิทธิในที่ดิน เกิดจากแรงผลักดันทางการเมืองที่สนับสนุนระบบเศรษฐกิจของประเทศ การยกเลิกบทบัญญัติว่าด้วยการกำหนดสิทธิในที่ดิน เกิดจากแรงผลักดันทางการเองที่สนับสนุนระบบเศรษฐกิจทุนนิยม มีผลให้กลุ่มทุนสามารถเข้าถือครองที่ดินได้โดยไม่จำกัดจำนวน เกษตรกรผู้ยากไร้มีที่ดินเพียงเล็กน้อยในการผลิตเพื่อยังชีพ จึงไม่สามารถทานอำนาจทุนและต้องสูญเสียที่ดินในที่สุด
DOI: 10.14457/cu.the.2007.1961
title: การพัฒนารูปแบบและกลไกสำหรับการจัดการหลักสูตรปริญญาตรี 2 ปริญญาของสถาบันอุดมศึกษา สังกัดกระทรวงสาธารณสุข

description: การวิจัยนี้มีวัตถุประสงค์เพื่อ วิเคราะห์ความต้องการกำลังคนสาขาการพยาบาลและสาขาสารสนเทศเพื่อการจัดการทางสุขภาพ พัฒนารูปแบบการจัดการหลักสูตรปริญญาตรี 2 ปริญญาพยาบาลศาสตรบัณฑิตและวิทยาศาสตรบัณฑิต สาขาสารสนเทศเพื่อการจัดการทางสุขภาพ และนำเสนอกลไกการจัดการหลักสูตรปริญญาตรี 2 ปริญญาฯ กลุ่มตัวอย่างมี 3 กลุ่มได้แก่ กลุ่มที่ 1 คือกลุ่มผู้อำนวยการจำนวน 83 คน และกลุ่มผู้ปฏิบัติงานในระดับวิชาชีพในเขตกรุงเทพมหานครและส่วนภูมิภาคทั้ง 19 เขตจำนวน 96 คน ในการสำรวจความต้องการกำลังคน กลุ่มที่ 2 คือกลุ่มผู้เชี่ยวชาญในการตอบแบบสอบถามการวิจัยอนาคตเดลฟายแบบปรับปรุง (modified Delphi Technique) จำนวน 29 คน โดยการวิเคราะห์ข้อมูลหาค่าความสอดคล้องโดยการหาค่าความแตกต่างระหว่างมัธยฐานและฐานนิยม และค่าพิสัยระหว่างควอไทล์ กลุ่มที่ 3 คือกลุ่มผู้ทรงคุณวุฒิจำนวน 6 คนตรวจร่างหลักสูตรและกลไกการจัดการหลักสูตรฯ จำนวน 6 คน ซึ่งนำเสนอโดยเทคนิควงล้อนาคต (Future Wheels) ผลการวิจัยพบว่า 1.ความต้องการกำลังคนสาขาการพยาบาลและสาขาสารสนเทศเพื่อการจัดการทางสุขภาพ ในกลุ่มผู้อำนวยการมีความต้องการกำลังคนคิดเป็นร้อยละ 91.6 เหตุผลคือต้องการผู้ที่มีความสามารถดูแลงานด้านสุขภาพได้ทั้งระบบ เป็นศูนย์กลางการเก็บรวบรวมและวิเคราะห์ในเชิงลึก ประมวลผลเพื่อนำไปใช้ในการบริหารจัดการและพัฒนาคุณภาพ ในกลุ่มผู้ปฏิบัติงานในระดับวิชาชีพมีความต้องการกำลังคนคิดเป็นร้อยละ 97.9 เหตุผลคือต้องการบุคลากรที่มาวิเคราะห์ผลงานและวางแผนการจัดบริการเพื่อการตัดสินใจโดยมีพื้นฐานจากข้อมูลบริการและการบริหารทรัพยากร รูปแบบการจัดการหลักสูตรปริญญาตรี 2 ปริญญาฯ ด้านลักษณะหลักสูตรเป็นการจัดการของหลักสูตรที่ร่วมกันของทั้ง 2 หลักสูตรระหว่างคณะพยาบาลศาสตร์และคณะวิทยาศาสตร์ สาขาสารสนเทศเพื่อการจัดการทางสุขภาพ 2. รูปแบบการจัดการเรียนการสอนเป็นแบบเต็มเวลาและนอกเวลาราชการจำนวน 5 ปี จำนวนหน่วยกิตรวมตลอดหลักสูตร 219 หน่วยกิตโดยเรียนสาขาพยาบาลควบคู่ไปกับสาขาสารสนเทศเพื่อการจัดการทางสุขภาพ การบริหารหลักสูตรมีดังนี้ (1) การจัดการด้านนโยบายควรเป็นหลักสูตรของกระทรวงสาธารณสุขควรผลิตร่วมกับมหาวิทยาลัย (2) การจัดการด้านองค์กรเป็นหลักสูตรที่อยู่ในความรับผิดชอบของทั้ง 2 สาขาควรเป็นวิชาเอกคู่ (3) การจัดการด้านกระบวนการมีการวางแผนร่วมกันของคณะกรรมการทั้ง 2 สาขา (4) การจัดการด้านทรัพยากรทางด้านบุคคลมีอาจารย์ประจำทั้ง 2 สาขาวิชา (5) การจัดการด้านอาคารสถานที่ต้องวางแผนเพื่อการใช้ร่วมกันระหว่าง 2 สาขาวิชา (6) การจัดการด้านงบประมาณมีการจัดทำแผนระยะยาวเป็นเวลา10 ปี 3. กลไกการจัดการหลักสูตรปริญญาตรี 2 ปริญญาฯ นำเสนอเป็นวงล้ออนาคต 2 ระดับของผู้บริหาร ได้แก่ กลุ่มที่ 1 เป็นกลุ่มผู้บริหารระดับนโยบายเสนอ 4 วงล้ออนาคตคือ 1) การขอความเห็นชอบเสนอโครงการต่อปลัดกระทรวงสาธารณสุขเพื่อเสนอเป็นนโยบายระดับชาติ 2) การจัดตั้งคณะกรรมการนโยบายการจัดการศึกษาหลักสูตร 3) การจัดทำโครงการร่วมมือกับมหาวิทยาลัยที่มีการสอนด้านสารสนเทศ 4) การวางแผนประชาสัมพันธ์หลักสูตร สำหรับกลุ่มที่ 2 กลุ่มผู้บริหารระดับวิทยาลัยและอาจารย์เสนอ 4 วงล้ออนาคต คือ 1) การทำแผนความร่วมมือระดับสถาบัน 2) ทำแผนประชาสัมพันธ์ 3) เตรียมความพร้อมหลักสูตร ด้านอาจารย์และบุคลากร 4) การจัดตั้งงบประมาณเพื่อสนับสนุนการพัฒนาบุคลากร
DOI: 10.5281/zenodo.3345990
title: gwas HDL and LDL tarball

description: gwas HDL and LDL tarball file
DOI: 10.5281/zenodo.3345991
title: gwas HDL and LDL tarball

description: gwas HDL and LDL tarball file
DOI: 10.14457/cu.the.2007.1946
title: การสื่อความหมายเชิงสัญรูปของการสื่อสารเชิงกราฟิกสำหรับงานโทรทัศน์เฉพาะเรื่อง

description: การวิจัยครั้งนี้เป็นการวิจัยเชิงคุณภาพมีวัตถุประสงค์การวิจัยเพื่อเข้าใจถึง การสร้างความหมายตรงในการสื่อความหมายด้วยสัญญะเชิงสัญรูปที่ปรากฎในกราฟิกงานโทรทัศน์ เพื่อเข้าใจถึงการสื่อความหมายด้วยลักษณะการสมสัณฐานของกราฟิก และเพื่อเข้าใจถึงการสื่อความหมายอันเกิดจากการจัดวางองค์ประกอบภาพกราฟิก โดยคัดสรรมาศึกษาจากรายการโทรทัศน์ 4 ประเภท ได้แก่ รายการข่าว สารคดี กีฬา และเกมส์โชว์ ผลการวิจัยสรุปว่า การสร้างความหมายตรงในการสื่อความหมายด้วยสัญญะเชิงสัญรูปถูกใช้ในการสาธิตเพื่อพิสูจน์เชิงเหตุผลในรายการสารคดี ข่าวและกีฬา ส่วนการสร้างความหมายอื่นๆ จะอยู่ในรูปแบบของ Text-based graphic สื่อความหมายด้วยการขับเคลื่อนของกราฟิกตัวอักษรเป็นหลัก (Text-driven) ในรายการกีฬา เกมส์โชว์และข่าว ซึ่งกราฟิกถูกใช้ในการเพิ่มข้อมูลแก่ผู้ชม จัดการข้อมูลที่มีความสำคัญให้อยู่ในรูปการมองเห็น เปิดโอกาสให้อ่านเนื้อหาอย่างรวดเร็ว การสื่อความหมายอันเกิดจากการสมสัณฐาน พบว่าในรายการสารคดีเป็นการสมสัณฐานเชิงโครงสร้าง รหัสสารของกราฟิกมีความเสมือนกันในทางโครงสร้าง อันได้แก่ รูปร่าง สี พื้นผิว แสงเงา มุมกล้อง กับรหัสสารของสิ่งที่กราฟิกนำเสนอแทน ขณะที่รายการเกมส์โชว์ และกีฬา เป็นการสมสัณฐานเชิงหน้าที่ ความเสมือนกัน เทียบเทียมกันในการทำหน้าที่ อาทิ ตัดสินเกมส์การแข่งขัน บรรยายเกมส์การแข่งขัน ดำเนินรายการ เป็นต้น ส่วนการจัดวางองค์ประกอบภาพในการสื่อความหมายในรายการข่าว เป็นการรวมกันของการจัดวางคุณค่าของข้อมูลแบบศูนย์กลางไปสู่ขอบภาพ และแบบบนล่างเข้าด้วยกัน ข้อมูลที่สำคัญถูกจัดวางกลางกรอบภาพ และลำดับความสำคัญของข้อมูลจากบนลงล่าง รายการเกมส์โชว์จัดวางคุณค่าของข้อมูลแบบบนล่าง ข้อมูลสำคัญปรากฎในพื้นที่ส่วนบนที่เป็นภาพเคลื่อนไหว พื้นที่ส่วนล่างจัดวางข้อมูลรายละเอียดของเกมส์ และรายการกีฬาปรากฎลักษณะการจัดวางคุณค่าของข้อมูลทั้งสามรูปแบบ คือ แบบซ้ายขวา บนล่าง และศูนย์กลางไปสู่ขอบภาพ ส่วนในรายการสารคดี การนำเสนอด้วยภาพคอมพิวเตอร์กราฟิกสามมิติ การสื่อความหมายจะเกิดขึ้นจากมุมกล้อง และการเคลื่อนไหวของกล้องเชิงสมมติที่จะบอกเล่าแต่ละเรื่องราวของการนำเสนอ
DOI: 10.17632/ypphhfpr2j.1
title: Data for: Deciphering the tectono-metamorphic evolution of the Nevado-Filábride complex (Betic Cordillera, Spain) - a petrochronological study

description: Phengite microprobe analyses, bulk-rock data and supplementary material S2. Study: Deciphering the tectono-metamorphic evolution of the Nevado-Filábride complex (Betic Cordillera, Spain) – a petrochronological study.
DOI: 10.15482/usda.adc/1504130
title: Alfalfa (Medicago sativa L.) cultivars mean annual forage yield (US Ton ac-1) from Northeast USA and Ontario (Canada) from 1995 to 2013
DOI: 10.5281/zenodo.3346081
title: PACT2019 Artifacts for "Fast Equivalence Relations in Datalog"

description: This is the official artifact for the paper "Fast Equivalence Relations in Datalog" due to be published in PACT 2019. We provide a pre-built Docker image on Dockerhub (~1GB), fetch with: <pre><code class="language-bash">sudo docker pull pnappa/pact2019_eqrel</code></pre> <strong>Alternatively</strong>, you may rebuild the Docker image from scratch (or install natively on a Debian-based system) by downloading this zip file, and following the instructions below. After downloading the artifacts.zip file to your computer, unzip it to reveal the following hierarchy: <pre><code>pact2019_eqrel_artifacts/ ├── bitcoin_same_user/ ├── Dockerfile ├── microbenchmarks/ ├── openjdk_javalang_steensgaard/ ├── README.md └── souffle_1.5.1-1_amd64.deb </code></pre> There are several options of installing - we recommend using Docker, although we provide instructions also for native installation of Debian-systems in the README.md. One can build a new Docker instance (which will take over an hour - grab a coffee!) through the command (when inside the pact2019_eqrel_artifacts directory): <pre><code class="language-bash">sudo docker build --tag=pnappa/pact2019_eqrel .</code></pre> To run & enter the container, run: <pre><code class="language-bash">sudo docker container run -it pnappa/pact2019_eqrel</code></pre> Refer to README.md for additional instructions in how to perform the experiments, and observe the findings.
DOI: 10.5281/zenodo.3346082
title: PACT2019 Artifacts for "Fast Equivalence Relations in Datalog"

description: This is the official artifact for the paper "Fast Equivalence Relations in Datalog" due to be published in PACT 2019. We provide a pre-built Docker image on Dockerhub (~1GB), fetch with: <pre><code class="language-bash">sudo docker pull pnappa/pact2019_eqrel</code></pre> <strong>Alternatively</strong>, you may rebuild the Docker image from scratch (or install natively on a Debian-based system) by downloading this zip file, and following the instructions below. After downloading the artifacts.zip file to your computer, unzip it to reveal the following hierarchy: <pre><code>pact2019_eqrel_artifacts/ ├── bitcoin_same_user/ ├── Dockerfile ├── microbenchmarks/ ├── openjdk_javalang_steensgaard/ ├── README.md └── souffle_1.5.1-1_amd64.deb </code></pre> There are several options of installing - we recommend using Docker, although we provide instructions also for native installation of Debian-systems in the README.md. One can build a new Docker instance (which will take over an hour - grab a coffee!) through the command (when inside the pact2019_eqrel_artifacts directory): <pre><code class="language-bash">sudo docker build --tag=pnappa/pact2019_eqrel .</code></pre> To run & enter the container, run: <pre><code class="language-bash">sudo docker container run -it pnappa/pact2019_eqrel</code></pre> Refer to README.md for additional instructions in how to perform the experiments, and observe the findings.
DOI: 10.17632/rgy8jngdrz.1
title: Disgust sensitivity and opposition to immigration: Does contact avoidance or resistance to foreign norms explain the relationship?

description: This is the data file for the article "Disgust sensitivity and opposition to immigration: Does contact avoidance or resistance to foreign norms explain the relationship?" by Karinen, Molho, Kupfer, and Tybur (2019).
DOI: 10.25919/5d36279fb18f3
title: Parkes observations for project P958 semester 2019APRS_51

description: Fast radio bursts (FRBs) continue to raise more questions than they answer. Until a few months ago, only one burst – the only one known to repeat - had been localized to a bright radio nebula (either a young supernova remnant or pulsar wind nebulae) in a distant dwarf galaxy. Over the last year searches with the Australian Square Kilometre Array Pathfinder (ASKAP) have detected 28 bursts, two of which have been localised to host galaxies at redshifts &gt; 0.3. These bursts and their hosts are very unlike the repeater, suggesting there may be a dichotomy in the population. Over the next six months we expect to detect another 12 FRBs, which will also have sub-arcsecond localisations. Here we propose to search this population for repeats. Our comprehensive sample and a dense monitoring campaign of well localised bursts, at a fluence limit more than 60 times lower than that of their detections, will either confirm the presence of additional repeating FRBs or the uniqueness of FRB 121102 amongst the population.